b"\n_START_ARTICLE_\nA Fever You Can't Sweat Out\n_START_PARAGRAPH_\nA Fever You Can't Sweat Out er debutalbumet til rockebandet Panic! at the Disco, og ble utgitt 27. september 2005 av plateselskapet Fueled by Ramen._NEWLINE_Albumet er todelt, med elektroniske instrumenter som synthesizer og trommemaskin p\xc3\xa5 sangene 1 til 7, og tradisjonelle instrumenter som trekkspill og orgel p\xc3\xa5 sangene 9 til 13. Sang 8, \xc2\xabIntermission\xc2\xbb, begynner med technolignende musikk, bytter halvveis i sangen til et pianostykke, og virker som en forbindelse mellom de to halvdelene av CD-en. _NEWLINE_25\xc2\xa0000 samlerutgaver av albumet ble sluppet 14. november 2006, med bilder, tekster, en DVD fra en konsert og flere andre ting. _NEWLINE_Albumet handler hovedsakelig om sosiale sp\xc3\xb8rsm\xc3\xa5l som bandet setter fokus p\xc3\xa5 gjennom forskjellige sanger. Emner som bryllup, utroskap, alkoholisme, prostitusjon og religion dukker opp i tekstene. Ryan Ross, l\xc3\xa5tskriveren i bandet, forbinder to av sangene, \xc2\xabCamisado\xc2\xbb og \xc2\xabNails for Breakfast, Tacks for Snacks\xc2\xbb, med \xc3\xa5 vokse opp med en alkoholisert far._NEWLINE_A Fever You Can't Sweat Out har solgt over 2,2 millioner eksemplarer."